OSNOVNA ŠKOLA ZVONKA CARA

Kotorska 13

51260 Crikvenica

KLASA: 007-01/23-02/02

URBROJ: 2170-5-2-07-23-18

Crikvenica, 6. listopada 2023.

**ZAKLJUČCI**

**36. sjednice Školskog odbora**

Trideset i šesta sjednica Školskog odbora održana je dana 6. listopada 2023. s početkom u 13:00 sati u uredu ravnateljice.

Sjednici prisustvuje pet (5) članova Školskog odbora. Sjednici prisustvuje i ravnateljica i voditeljica računovodstva. Opravdano su odsutna dva (2) člana Školskog odbora.

Članovima Školskog odbora poziv i materijali za održavanje sjednice upućeni su elektronskom poštom (e-mailom) s predloženim dnevnim redom.

Predsjednica Školskog odbora otvara sjednicu te konstatira da je prisutna većina članova Školskog odbora (5) kako bi se mogle donositi pravovaljane odluke.

Predsjednica Školskog odbora utvrđuje sljedeći:

**DNEVNI RED**

1. Verifikacija zapisnika 35. elektronske sjednice Školskog odbora

 2. Školski kurikulum za školsku godinu 2023./2024. - donošenje

 3. Godišnji plan i program rada za školsku godinu 2023./2024. – donošenje

 4. Zapošljavanje na radnom mjestu učitelja/ice njemačkoga jezika na neodređeno, nepuno radno vrijeme (13 sati ukupnog tjednog radnog vremena, 1 izvršitelj/ica) – prethodna suglasnost

 5. Prijedlog I. Izmjena Financijskog plana za 2023. godinu – suglasnost

 6. Prijedlog Financijskog plana za 2024. godinu s projekcijama za 2025. i 2026. godinu – suglasnost

 7. Razno

Članovi Školskog odbora jednoglasno su prihvatili dnevni red sjednice.

**Ad 1.** Članovi Školskog odbora jednoglasno su usvojili zapisnik s 35. elektronske sjednice održane dana 31. 8. 2023. godine.

**Ad 2.** Školski odbor jednoglasno je usvojio Školski kurikulum Osnovne škole Zvonka Cara za školsku godinu 2023./2024. koji će se objaviti na mrežnoj stranici Škole i dostaviti Ministarstvu znanosti i obrazovanja.

**Ad 3.** Školski odbor jednoglasno je usvojio Godišnji plan i program rada Osnovne škole Zvonka Cara za školsku godinu 2023./2024. koji će se objaviti na mrežnoj stranici Škole i dostaviti Ministarstvu znanosti i obrazovanja.

**Ad 4.** Članovi Školskog odbora jednoglasno su dali prethodnu suglasnost za zasnivanje radnog odnosa s Laurom Novaković (magistra edukacije njemačkoga jezika i književnosti i filozofije) na radnom mjestu učitelja njemačkoga jezika na neodređeno, nepuno radno vrijeme (13 sati ukupnog tjednog radnog vremena).

**Ad 5.** Školski odbor jednoglasno je dao suglasnost na prijedlog I. Izmjena Financijskog plana za 2023. godinu odnosno donošenje Odluke o usvajanju I. Izmjena Financijskog plana za 2023. godinu. Odluka o usvajanju I. Izmjena Financijskog plana te I. Izmjene Financijskog plana objavit će se na mrežnoj stranici Škole.

**Ad 6.** Školski odbor jednoglasno je dao suglasnost na prijedlog Financijskog plana za 2024. godinu s projekcijama za 2025. i 2026. godinu.

**Ad 7.** Ravnateljica je izvijestila prisutne članove o stanju sigurnosti, provođenju preventivnih programa te mjerama poduzetim u cilju zaštite prava učenika za drugo polugodište školske godine 2022./2023.

Predsjednica Školskog odbora zaključila je sjednicu u 14:15 sati.

 Zapisničar: Predsjednica Školskog odbora:

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Lamia Butorac, mag. iur. Sanja Krešić, prof.